અમદાવાદ : રાજ્યભરમાંથી હવે ચોમાસાની સિઝને વિદાય લઈ લીધી હોય તેમ હવામાનમાં જે પ્રકારે ફેરફાર થઈ રહ્યો છે.તેને જોતા હવે વરસાદની સંભાવના નહિવત છે.હવામાન વિભાગ દ્વારા થયેલી આગાહી મુજબ આગામી પાંચ દિવસમાં ગુજરાત સ્ટેટ, દિવ,દમણ અને દાદરાનગર હવેલીમાં હવામાન મુખ્યત્વે સૂકુ રહેશે તેમજ વરસાદની કોઈ સંભાવના જણાતી નથી. અમદાવાદ સહિત રાજ્યના અન્ય શહેરોમાં છેલ્લાં કેટલાંક દિવસોથી અસહ્ય તાપ સાથે ઉકળાટ અનુભવાઈ રહ્યો છે.